เรื่องร้องเรียน (แสงสว่าง,ความสะอาด,สะพาน,ทางเท้า,จราจร) วันที่ 2022-08-16 14:40:18 — แขวงกระทุ่มราย เขตหนองจอก กรุงเทพมหานคร
เรียนท่านผู้ว่าชัชชาติ และ ทีมงานเพื่อนชัชชาติ ด้วยความเคารพ อยากขอแจ้งเรื่องการดูแลในเขตพื้นที่หนองจอกค่ะ 

1.อยากให้มีไฟจราจร และ/หรือ ไฟคนข้ามถนน ตรงมหาลัยเทคโนโลยีมหานคร เขตหนองจอกค่ะ เนื่องจากหอพักส่วนใหญ่จะอยู่ตรงข้ามกับมหาวิทยาลัย เด็กๆที่ข้ามถนนไปเรียนหนังสือก็จะต้องเสี่ยงดวงกับรถในการข้ามถนนค่ะ แล้วรถก็ขับเร็วมากเพราะไม่มีไฟจราจร ส่วนใหญ่ก็ไม่ค่อยหยุดให้ข้ามเลยค่ะ 

2.ตอนกลางคืนคือไฟก็ไม่เปิด แล้วทางเดินจะมืดมากค่ะ เวลาเด็กๆหิว หรือ ช่วงสอบ ตอนดึกๆก็จะต้องเดินออกไปซื้อข้าวกิน บางทีก็กลัวโจร เพราะเอื้อต่อการทำมิดีมิร้ายมาก ผู้เกี่ยวข้องในการดูแลไม่ได้เปิดไฟ ไม่ทราบว่าเสีย หรืออะไร แต่เห็นว่าไม่มีการเปิดไฟมานานมากแล้ว อยากให้หน่วยงานที่เกี่ยวข้องมาแก้ไขด้วยค่ะ เพราะไม่มีการเปิดมานานมากๆเลยค่ะ

3.เรื่องสะพานลอย เด็กบางคนไม่มีรถ ก็จะต้องเดินข้ามไปเรียน ช่วงกลางวันแดดจะร้อนมากค่ะ ก็คือบอกเลยว่า ไหม้ เพราะสะพานลอยไม่มีหลังคา ไม่ทราบว่าหลังคาใส่สะพานลอยงบประมาณเท่าไหร่ แต่ว่าเป็นไปได้อยากให้มีนะคะ เห็นใจคนข้าม

4.เป็นเรื่องทางเท้าและขยะค่ะ เทศบาลหนองจอกอยู่ใกล้ๆ แต่ว่าถังขยะที่แตกเห็นมัดแล้วมัดอีก จนกระจายขยะเกลื่อนออกมา ส่งกลิ่นต่อคนเดินทางเท้าดังรูปเลยค่ะ